Meghan Cremer-saak sloer weens afsonderingsregulasies | Maroela Media
Die saak teen drie mans wat beskuldig word van die moord op Meghan Cremer (30) is Dinsdagoggend wéér uitgestel nadat die beskuldigdes nie vanaf die Pollsmoor-gevangenis in Tokai in Kaapstad na die landdroshof in Athlone gebring kon word nie.
Eric Ntabazalila, woordvoerder van die Nasionale Vervolgingsgesag (NVG) in die Wes-Kaap, het aan Maroela Media gesê Jeremy Sias, Charles Daniels en Shiraaz Jaftha kon nie na die hofgebou gebring word nie aangesien die Pollsmoor-gevangenis glo ontsmet moes word te midde van die Covid-19-pandemie.
Dit is die tweede keer dat dié betrokke saak weens die pandemie uitgestel is.
Die saak teen Sias, Daniels en Jaftha is in Mei ook uitgestel toe regsverteenwoordigers nie by die hof kon wees nie omdat 'n werknemer by hul kantoor positief vir Covid-19 getoets het, het Ntabazalila verduidelik.
Polisiebeamptes tydens die soektog na Cremer. (Foto: Tracey Adams/ANA)
Cremer het op 3 Augustus spoorloos verdwyn. Vyf dae en 'n uitgebreide soektog later, is haar liggaam by die sandmyn gevind. Sy was ten volle geklee en 'n tou is om haar nek vasgemaak.
Was die getuies by die hof ?
Hierdie Kaapse skollies moor en moor net. Duidelik is die straf nie voldoende nie.
Zuma taktiek. Hulle weet hulle gaan wegkom so
Wat is die rede hoekom die gemors nie hof toe gebring kon word nie?
Ek was tot in 2000 werksaam in die DKD. Vir die 17 jaar wat ek daar werksaam was het jy gesorg die bandiet kom by die hof, come hell or high-water. Die ding steek al hoe meer kop uit. Kla die hoof van die gevangenis aan vir minagting. Nee mense alles maar alles do uhm val uitmekaar.